Gmail

Gmail er en gratis e-post tjeneste levert av Google, som ble først utviklet av Paul Buchheit. Gmail bruker POP3, IMAP og SMTP.

Gmail ble lansert i en betaversjon 1. april 2004, og man måtte da bli invitert av en eksisterende bruker for å kunne opprette en konto. 7. februar 2007 ble tjenesten offentlig tilgjengelig. I oktober 2006 kom tjenesten på norsk.

Med en opprinnelig lagringsplass på 1 GB per bruker, økte Gmail standarden for gratis nettbaserte e-posttjenester som på den tiden typisk tilbød lagringsplass på 2-4 MB. Per 2026 tilbyr tjenesten over 15 GB gratis lagringsplass, med mulighet til å betale for utvidelser fra 100 GB til 16 TB.

 Kjennetegn 
 Lagringsplass 
Tjenesten tilbyr per 2026 over 15 GB med lagringsplass. Brukere kan kjøpe utvidet lagringsplass fra 100 GB til 16 TB.

1. april 2005, på ettårsjubileet, kunngjorde Google en økning i lagringsplassen fra 1 GB, med uttalelsen «keep giving people more space forever». I april samme året uttalte Gmail ingeniør Rob Siemborski at Google ville øke lagringsplassen hvert sekund så lenge de hadde plass på sine servere. Den 12. oktober 2007 var økningen på 5,37 MB per time.

 Søppelpost-filter 
Gmail har Innebygd filter mot søppelpost. Hver gang en bruker markerer en e-post som søppelpost, bidrar dette til å hjelpe systemet å identifisere tilsvarende meldinger hos alle Gmail brukere.

 Gruppering av e-poster 
Der man vanligvis har hver e-post for seg selv, grupperer Gmail opp e-post med samme emne.

 Etiketter 
I Gmail sorterer man ikke e-posten i mapper som man er vant til fra andre e-postklienter, men man merker e-postene med etiketter som skal gjøre e-postarkivet søkbart og oversiktlig.

 Automatisk lagring av e-postadresser i adresseboka 
På de fleste e-postklienter lagrer man adresser manuelt, og skriver da inn mye informasjon som ikke er relatert til e-postbruk, som telefonnumre, virkelig navn og så videre. Med Gmail lagres bare adressen og et kallenavn, og det automatisk hver gang man sender eller mottar en e-post. I tillegg brukes denne til automatisk utfylling av e-postadresser, se under.

 Hurtig oppdatering 
Sammenliknet med andre nettbaserte e-post-tjenester, åpnes sidene og oppdateres raskt. Dette er fordi Gmail benytter seg i stor grad av JavaScript og AJAX teknologi, som overlater mye av prosessorkrevende operasjoner til brukerens datamaskin. I praksis betyr dette at sidene hele tiden lastes og oppdateres i bakgrunnen, og ligger allerede i minnet på brukerens datamaskin før brukeren velger å vise de ulike sidene.

Hurtigtaster
Gmail lar seg langt på vei operere via tastaturet, og det aller meste av funksjoner kan brukes helt uavhengig av museklikk.

Google Talk i nettversjonen 
En nettleser-versjon av Google Talk er tilgjengelig når brukeren pålogget Gmail. Det innebærer at man ikke trenger å laste ned et eget program for å sende lynmeldinger.

Gmail på mobilen
Gmail har også støtte for bruk over mobilnettet via et program som installeres på mobiltelefoner der man kan lese og svare på e-post over GPRS, EDGE eller UMTS.

Tillegg
GmailFS gir brukeren mulighet til å bruke Gmail som lagringsplass til datamaskinen. Google har satt seg negativ til dette og mener det kan oppfordre til misbruk av serverne.
 Googles Gmail Notifier og JSM Gmail er gratisprogrammer for Windows som gir beskjed hver gang det er kommet inn nye meldinger i innboksen. Sistnevnte har mer utvidet funksjonalitet enn Googles offisielle program.

 Se også 
Google
E-post

Referanser

 Eksterne lenker 



Kategori:Google-tjenester
Kategori:E-post